תושבי בארותיים שלום,

שמי הדי בן-עמר, חבר ותושב היישוב השכן יד-חנה, ומוניתי על ידי הועד המקומי של בארותיים לתפקיד מזכיר הועד המקומי, מה שקרוי בעגת-המועצה "מנהל יישוב".

זהו תפקיד חדש בבארותיים, הגם שהוא כבר קיים במרבית יישובי עמק-חפר, והגדרתו הפורמלית היא כדלקמן: "**מנהל-היישוב הוא הזרוע הביצועית ליישום מדיניות והחלטות הועד המקומי, הדואג לניהול השוטף של היישוב**".

מאחר ומדובר בתפקיד חדש בבארותיים, הוא ייבנה במשותף על ידי הועד המקומי, אתם ואני - בהתאם לצרכים, לאופי ולרוח היישוב בארותיים. אני אעמוד לרשות כלל התושבים, ודליה תמשיך לשרת את האגודה החקלאית וחבריה.

אני יכול להניח שנבחרתי על ידי הועד המקומי משום רזומה עשיר שיש לי בניהול קהילתי, עסקי וכלכלי של קיבוצים, גם אם במושב יש דברים שהם שונים. על אף מה שכתבתי כאן, אין לרזומה זה בעיניי כל משמעות כשאני בא למלא את התפקיד כאן בבארותיים – כל יישוב הוא מבחן חדש עבורי, לכל יישוב רוח ואופי וצרכים ייחודיים לו, ועמידה במבחן זה תהיה כשאצליח לתת שרות הולם ליישוב כיישוב, לוועד כגוף המנהל את היישוב, ולכם כפרטים המתגוררים וחיים בו.

ימי העבודה שלי בבארותיים נקבעו לשני (8.30 – 16.30), שלישי (12.30 – 16.30), רביעי (8.30 – 12.30) ושישי (8.30 – 12.30). מצד שני, אם אתם רוצים לפגוש אותי בימי שני, שלישי ושישי בשעות מאוחרות יותר משעת הסיום הרשומה כאן, ניתן לתאם זאת אתי ואמתין לכם.

מספר הסלולרי שלי 050-5212245, וכתובת המייל שלי היא mekomivbeerotaim@gmail.com . זוהי גם כתובת המייל החדשה של הועד המקומי.

אני חסיד של הודעות וואטסאפ שמאפשרות לי להתייחס להודעה בזמן המתאים ולהחזיר תשובה או טלפון כשאני מתפנה.

כדי להכיר את התושבים מקרוב, וכדי לקבל תמונה של היישוב, אשמח לקיים פגישות עם תושבים בביתם, על כוס קפה, ובעיקר להקשיב בפגישה למה שיש לכם לומר לי או לספר לי עליכם ועל היישוב. אשמח אם תשאירו לי הודעת וואטסאפ שהנכם מעוניינים או מוכנים להיפגש אתי, ואחזור אליכם לתאם פגישה.

**לידיעה**: בימי ראשון, שלישי בבוקר וחמישי אני עוסק בליווי של שני נכי צה"ל (ממלחמת יום הכיפורים) וכשאני איתם תשומת הלב שלי כולה אליהם ואינני יכול להתחייב שאענה על טלפונים – אתכם הסליחה מראש.

 שלכם בברכה,

 הדי